En noviembre de 1989 Todo Jirkov ye cesau en as suyas funcions y acusau de corrupción. Tres anyadas dimpués será condenau a siet anyadas de prisión. Con o suyo succesor Petar Mladenov o partiu comunista se torna socialista, y en as esleccions libres de chunio de 1990 obtién 211 d'os 400 escanyos de l'Asembleya nacional. Os excomunistas comparten o poder con a oposición (Unión d'as Fuerzas Democraticas). En chulio de 1991, o Parlamento adopta una nueva constitución. As esleccions lechislativas d'octubre de 1991 dan 110 escanyos a la UFD, 106 a lo Partiu Socialista y 24 a lo Movimiento d'os dreitos y libertatz d'os turcos y pomacos. Jeliou Gelev, lider d'a UFD, ye esleito president d'a Republica por sufrachio universal en chinero de 1992.